คือนอนหลับๆตื่นๆ แล้วมีจังหวะนึงรู้ขาสั่นเลยมองมือสั่นค่ะ รู้สึกใจเต้นแรงมากแรงจนรู้สึกได้ รุกขึ้นมายืนรู้สึกข้างอกข้างซ้ายสั่นเอามือวางดูรู้สึกหัวใจเต้นแรงมากๆพอยืนสักพักก็เริ่มเบาลงค่ะ หนูจะเป็นอะไรมั้ยคะ อยู่บ้านกับลูก2คนด้วยกลัวค่ะ เคยมีอาการแบบนี้คือ มีไข้สูงกินยาพารา(รพ.) หอบนิดหน่อยเลยพ่นยา สักพักใจสั่นมือขาสั่นเยอะมากใจเต้นแรงมากๆ แฟนพาไปหา เอกซเลย์ปอดอักเสบค่ะ ไข้38.2มีไข้มา3วัน ให้นอนรพ. อาจเป็นไข้หวัดใหญ่ มีให้ยาไข้หวัดใหญ่ไข้เลือดออก ระหว่างที่อยู่รพ. หรือกลับมาบ้านก็มีใขสั่นบ้างแต่ไม่แรง นัดตรวจปอดว่าเป็นหอบมั้ยค่ะ(ยังไม่ถึงวัน) อาการแบบนี้เสี่ยงโรคหัวใจมั้ยคะ อาการมือสั่นมีตลอดแต่ไม่ได้สั่นมาก
สวัสดีค่ะ อาการใจสั่น เกิดได้จาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยหากเป็นขณะมีไข้ร่วมด้วย อาจเป็นใจสั่นจากไข้ได้ แนะนำรักษาเรื่องปอดอักเสบกอนแล้วดูว่าเมื่อปอดอักเสบหายดีแล้ว เรื่องใจสั่นดีขึ้นหรือไม่ถ้ามีอาการใจสั่น ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย อาจจะต้องไปตรวจดูเพิ่มเติมค่ะว่ามีการทำงานของหัวใจที่ยังปกติอยู่หรือไม่ แพทย์อาจเอ็กซเรย์ปอดและตรวจคลื่นไฟฟ้าหัวใจให้เบื้องต้น ถ้าพบความผิดปกติควรพบแพทย์ด้านหัวใจต่อไปการดูแลตัวเองเบื้องต้น งดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์อาหารเสริมและสังเกตอาการ